Official Journal L 194 , 27/07/1999 P. 0060 - 0062



ROZHODNUTIE KOMISIE z 1. júla 1999, ktorým sa stanovuje predbežné rozdelenie vyhradených prostriedkov podľa členských štátov v rámci cieľa 2 štrukturálnych fondov na obdobie rokov 2000 až 2006 (oznámené pod číslom dokumentu C(1999) 1772) (1999/504/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1260/1999 z 21. júna 1999 o všeobecných ustanoveniach o štrukturálnych fondoch[1], najmä na prvý pododsek jeho článku 7 ods. 3, (1) keďže podľa bodu 2 prvého pododseku článku 1 nariadenia (ES) č. 1260/1999 sa v rámci cieľa 2 štrukturálnych fondov podporuje hospodárska a sociálna premena oblastí, ktoré majú štrukturálne ťažkosti; (2) keďže podľa tretieho pododseku článku 7 ods. 2 nariadenia (ES) č. 1260/1999 sa 11,5 % dotácií v rámci štrukturálnych fondov má prideliť pre cieľ 2, vrátane 1,4 % pre prechodnú podporu; (3) keďže prvý pododsek článku 7 ods. 3 nariadenia (ES) č. 1260/1999 stanovuje, že Komisia vypracuje transparentnými postupmi orientačné rozpisy vyhradených prostriedkov podľa členských štátov, ktoré sú k dispozícií na programovanie na roky 2000 až 2006, pričom pre ciele 1 a 2 plne zohľadní jedno alebo viac objektívnych kritérií podobných tým, ktoré boli použité počas predchádzajúceho obdobia, na ktoré sa vzťahovalo nariadenie Rady (EHS) č. 2052/88 z 24. júna 1988 o úlohách štrukturálnych fondov a ich účinnosti a o koordinácii ich činností navzájom, ako aj s činnosťami Európskej investičnej banky a ďalšími existujúcimi finančnými nástrojmi[2], naposledy zmenené a doplnené nariadením (ES) č. 3193/94[3], a to konkrétne: zodpovedajúci počet obyvateľov, regionálnu prosperitu, celoštátnu prosperitu a relatívnu závažnosť štrukturálnych problémov, najmä úroveň nezamestnanosti; (4) keďže tretí pododsek článku 7 ods. 3 nariadenia (ES) č. 1260/1999 stanovuje, že v prípade cieľov 1 a 2 tieto rozpisy majú rozlišovať pridelenie dotácií pre regióny a oblasti, ktoré dostávajú prechodnú podporu, že toto pridelenie sa má určiť v súlade s kritériami uvedenými v prvom pododseku uvedeného článku a že rozpis týchto dotácií na jednotlivé roky klesá od 1. januára 2000 a na rok 2000 je nižší ako na rok 1999; (5) keďže vyhlásenie Komisie pripojené k zápisnici zo zasadania Rady, ktoré sa uskutočnilo 21. júna 1999, uvádza metódu, ktorú Komisia použije pri rozhodovaní o predbežnom rozdelení vyhradených prostriedkov pre jednotlivé členské štáty v rámci cieľa 2, v súlade s prvým pododsekom článku 7 ods. 3 nariadenia (ES) č. 1260/1999; (6) keďže na základe tejto metódy stanovila Európska rada v rámci svojho zasadania, ktoré sa uskutočnilo v Berlíne 24. a 25. marca 1999, v odseku 44 písm. g) záverov predsedníctva čiastky pre určité osobitné prípady na obdobie rokov 2000 až 2006, PRIJALA TOTO ROZHODNUTIE: Článok 1 Predbežná výška vyhradených prostriedkov podľa členských štátov v rámci cieľa 2 na roky 2000 až 2006 je stanovená v prílohe I. Článok 2 Predbežná výška vyhradených prostriedkov podľa členských štátov pre prechodnú podporu v rámci cieľa 2 na roky 2000 až 2005 je stanovená v prílohe II. Článok 3 Toto rozhodnutie je adresované členským štátom. V Bruseli 1. júla 1999 Za Komisiu Monika WULF-MATHIES člen Komisie PRÍLOHA I Predbežné rozdelenie vyhradených prostriedkov podľa členských štátov v rámci cieľa 2 štrukturálnych fondov na obdobie rokov 2000 až 2006 (v miliónoch EUR (ceny v roku 1999)) Členský štát Dotácie Belgicko 368 Dánsko 156 Nemecko 2 984 Grécko - Španielsko 2 553 Francúzsko 5 437 Írsko - Taliansko 2 145 Luxembursko 34 Holandsko 676 Rakúsko 578 Portugalsko - Fínsko 459 Švédsko 354 Spojené kráľovstvo 3 989 Spolu 19 733 PRÍLOHA II Predbežné rozdelenie vyhradených prostriedkov podľa členských štátov pre prechodnú podporu v rámci cieľa 2 štrukturálnych fondov na obdobie rokov 2000 až 2005 (v miliónoch EUR (ceny v roku 1999)) Členský štát Dotácie Belgicko 65 Dánsko 27 Nemecko 526 Grécko - Španielsko 98 Francúzsko 613 Írsko - Taliansko 377 Luxembursko 6 Holandsko 119 Rakúsko 102 Portugalsko - Fínsko 30 Švédsko 52 Spojené kráľovstvo 706 Spolu 2 721 [1] Ú. v. ES L 161, 26.6.1999, s. 1. [2] Ú. v. ES L 185, 15.7.1988, s. 9. [3] Ú. v. ES L 337, 24.12.1994, s. 11.